1950 m. Veisiejų rajono apylinkės
Veisiejų rajonas sudarytas per LTSR rajonų reformą 1950 m. birželio 20 d. iš 22 apylinkių. Centras – Veisiejų miestelis. Rajonui priskirtos šios buvusių apskričių teritorijos (vietovardžiai pateikiami autentiški siekiant išsaugoti jų istorinę rašybą): Alytaus apskritis (2 apylinkės): Avižonių apylinkė, Kaniukų apylinkė; Lazdijų apskritis (20 apylinkių): Abarauskų apylinkė, Barčių apylinkė, Didžiasalio apylinkė, Gudelių apylinkė, Kalvelių apylinkė, Kalvių apylinkė, Kapčiamiesčio apylinkė, Kučiūnų apylinkė, Leipalingio apylinkė, Lipliūnų apylinkė, Macevičių apylinkė, Pazapsių apylinkė, Saltoniškės apylinkė, Semoškų apylinkė, Smarliūnų apylinkė, Šadžiūnų apylinkė, Šaulėnų apylinkė, Šlavantų apylinkė, Valentų apylinkė, Veisiejų apylinkė.